open-index/open-wikipedia-markdown huggingface dataset:
অনুপ চেতিয়া

থাম্ব
**অণুপ চেতিয়া** বা **অণুপ চেটিয়া** () (আসল নাম **গোলাপ বড়ুয়া** **সুনীল বড়ুয়া**, **ভাইজান** বা **আহমেদ** নামেও পরিচিত) আসামের নিষিদ্ধ সংগঠন ইউনাইটেড লিবারেশন ফ্রন্ট অব আসামের সাধারণ সম্পাদক। তিনি দলটির প্রতিষ্ঠাতা নেতাদের একজন। তিনি আসামের তিনসুকিয়া জেলার জেরাইগাঁওতে জন্মগ্রহণ করেন।

## গ্রেপ্তার
চেটিয়াকে প্রথম আসামে মার্চ, ১৯৯১ সালে গ্রেফতার করা হয় কিন্তু তারপর মুখ্যমন্ত্রী হিতেশ্বর শইকিয়া তাকে মুক্তি দেন। পরে ২১ ডিসেম্বর, ১৯৯৭ সালে তিনি আবার বিদেশীদের আইন ও পাসপোর্ট আইনে ঢাকায় গ্রেফতার হন। কারণ তিনি তখন অবৈধভাবে বিদেশি মুদ্রা ও একটি স্যাটেলাইট ফোন বহন করছিলেন। তাকে বাংলাদেশী আদালত সাত বছর কারাদণ্ড প্রদান করেন এবং ঢাকার উপকণ্ঠে কাশিমপুর কারাগারে তাকে আটক রাখা হয়।

## অভিযোগসমূহ
চেতিয়াকে যেসব অভিযোগে অভিযুক্ত করা হয় :
* অবৈধভাবে জাল পাসপোর্ট ব্যবহার করে বাংলাদেশে প্রবেশের
* ১৬টি বিভিন্ন দেশের অবৈধ বৈদেশিক মুদ্রা রাখার
* অবৈধ অস্ত্র অবৈধ রাখা।
এছাড়াও তিনি একজন হত্যা, অপহরণ ও চাঁদাবাজিসহ বিভিন্ন ক্ষেত্রে অসম পুলিশের দ্বারা ফেরার ছিলেন।

## বহি: সমর্পন
১৯৯৭ সালে তার গ্রেফতারের পর থেকে ভারত সরকার অণুপ চেটিয়াকে হস্তান্তর করতে বাংলাদেশকে বলে আসছিল। অণুরোধটি বাংলাদেশ রাষ্ট্র কর্তৃক প্রত্যাখ্যাত হয়েছিল এই ভিত্তিতে যে দুই দেশের একটি বন্দী বিনিময় চুক্তি ছিলো না।

ঢাকায় ১৫তম ভারত-বাংলাদেশ স্বরাষ্ট্র সচিব পর্যায়ের বৈঠক শেষে বাংলাদেশ স্বরাষ্ট্র সচিব মোজাম্মেল হক খান নিশ্চিত করেছেন যে, বাংলাদেশ ভারত থেকে অণুপ চেটিয়াকে হস্তান্তরে রাজি হয়েছে, বিনিময়ে নারায়ণগঞ্জে সাত খুনের মামলার প্রধান আসামি নূর হোসেনকে ফেরত পাঠাবে ভারত।

## রাজনৈতিক আশ্রয়ের আবেদন
৭ ডিসেম্বর , ২০০৮ তারিখে, চেটিয়া জাতিসংঘ শরণার্থীবিষয়ক হাইকমিশনার এর নিকট সনির্বন্ধ অণুরোধ জানিয়ে বাংলাদেশে শরণার্থী মর্যাদা এবং রাজনৈতিক আশ্রয় মঞ্জুর করার আহ্বান জানান। এন্টোনিও গুটেরেস, জেনেভা ভিত্তিক ইউএনএইচসিআর প্রধান, এর কাছে এক লিখিত চিঠিতে চেটিয়া উল্লেখ করেন যে তিনি ইতোমধ্যে কারাদন্ড সাত বছর কারাদণ্ড ভোগ করেছেন এবং অত: পর আর কোনো আসামিকে কারাগারে রাখা যায় না। উলফাও একটি নিরাপদ দেশে রাজনৈতিক আশ্রয়ের জন্য আবেদন করে।

## বর্তমান অবস্থা
যদিও চেটিয়া উলফার সাধারণ সম্পাদক ছিলেন, এ অঞ্চলের রাজনৈতিক বিশ্লেষকগণ প্রতিষ্ঠানের মধ্যে তার বর্তমান প্রভাব সম্পর্কে সন্দেহ পোষণ করেন। ১১ নভেম্বর ২০১৫, অণুপ চেতিয়াকে বাংলাদেশ সরকার কর্তৃক ভারতে হস্তান্তর করা হয়।

অণুপ চেটিয়াকে ২৪ ডিসেম্বর, ২০১৫ তারিখে জামিনে গুয়াহাটি কারাগার থেকে মুক্তি দেওয়া হয়েছে।

## তথ্যসূত্র

## বহিঃসংযোগ
* ULFA–I appeals to Hasina not to use Chetia’s extradition as a bargaining tool, *[[The Sentinel (Gauhati)|The Sentinel]]*
* ULFA urges Bangladesh Prime Minister Sheikh Hasina to give honourable and decent repatriation to Anup Chetia, *[[India Today Group]]*
* সময় টিভিকে দেয়া অনুপ চেটিয়ার বিশেষ সাক্ষাৎকার।(বাংলাদেশের ১০ ট্রাক অস্ত্র উলফাদের জন্য আনা হয়েছিলঃ অনুপ চেটিয়া)

বিষয়শ্রেণী:তিনসুকিয়া জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৬৭-এ জন্ম
বিষয়শ্রেণী:উলফা সদস্য
বিষয়শ্রেণী:বাংলাদেশের আসামী
বিষয়শ্রেণী:অসমের আসামী
বিষয়শ্রেণী:ভারতীয় বিদেশে আসামী
বিষয়শ্রেণী:বাংলাদেশের বন্দী ও আটক
বিষয়শ্রেণী:আসামের বন্দী ও আটক
বিষয়শ্রেণী:উলফার সদস্য
সুবিন্দু

right|350px|thumb
**সুবিন্দু** বা **জেনিথ** () বলতে কোনও নির্দিষ্ট স্থানের 'সরাসরি উপরের' বিন্দুটিকে বোঝায়। কাল্পনিক খ-গোলকের উপর এর অবস্থান কল্পনা করা হয়। 'উপর' বলতে ঐ স্থানে ক্রিয়াশীল মহাকর্ষ বলের অভিমুখের উল্লম্ব বিপরীত অভিমুখ বোঝায়। এর বিপরীতে, অর্থাৎ মহাকর্ষ বলের অভিমুখে অবস্থান করে কুবিন্দু বা 'নাদির'। সুবিন্দু হল খ-গোলকের উচ্চতম বিন্দু (অর্থাৎ মহাকর্ষ বলের উৎস থেকে সর্বাধিক দূরত্বে অবস্থিত)।

## তথ্যসূত্র

বিষয়শ্রেণী:খ-বলবিজ্ঞান
বিষয়শ্রেণী:জ্যোতির্বিজ্ঞান
বিষয়শ্রেণী:মহাজাগতিক স্থানাঙ্ক পদ্ধতি
বিষয়শ্রেণী:জ্যোতিষশাস্ত্রের প্রযুক্তিগত গুণক
বিষয়শ্রেণী:ভূ-সংস্থানবিজ্ঞান
দিল্লি–গুরুগ্রাম এক্সপ্রেসওয়ে

**দিল্লি–গুরগ্রাম এক্সপ্রেসওয়ে** () ভারতের রাজধানী শহর দিল্লির সঙ্গে দিল্লির উপশহর গুরুগ্রামকে যুক্ত করেছে। এই এক্সপ্রেসওয়েটি ৮ লেনের এবং এটি ভারতের মধ্যে ব্যস্ততম এক্সপ্রেসওয়ে। এর মোট দৈর্ঘ্য ২৭.৭ কিলোমিটার।  এই এক্সপ্রেসওয়ে দ্বারা দিল্লি ও গুড়গাঁও দিল্লি বিমানবন্দরের সঙ্গে যুক্ত। এক্সপ্রেসওয়েটি নির্মাণে খরচ হয়েছে ১০ বিলিয়ন টাকা (₹)। ৪৭.৭ কিলোমিটার (২৯.৬ মাইল) এক্সপ্রেসওয়েটি ২৩ শে জানুয়ারী, ২০০৮ সালে খোলা হয়। এই এক্সপ্রেসওয়েটি ভারতের সবচেয়ে ব্যস্ত আন্তঃ শহর রুট এবং প্রতিদিন ১৮০,০০০ টি PCUs পরিচালনা করে।   এটি দিল্লিতে ধৌল কুউনে শুরু হয় এবং গুরগাঁও (গুরুগ্রাম) এর উপকণ্ঠে শেষ হয়। রাস্তাটিতে ১১ টি ফ্লাইওভার রয়েছে এবং ৪৭ কিলোমিটার এক্সপ্রেসওয়ের (২৯ মাইল) সঙ্গে স্থানীয় এবং ধীর গতির ট্রাফিকের জন্য ওভারপাস রয়েছে।

## জড়িত কর্তৃপক্ষ
* দিল্লি ডেভেলপমেন্ট অথরিটি (ডিডিএ) 
* হরিয়ানা নগর উন্নয়ন কর্তৃপক্ষ (হুডা) 
* জাতীয় হাইওয়ে কর্তৃপক্ষ (এনএইচএআই) 
* সেন্ট্রাল রোড রিসার্চ ইনস্টিটিউট (সিআরআরআই)
## তথ্যসূত্র

বিষয়শ্রেণী:ভারতের এক্সপ্রেসওয়ে
বিষয়শ্রেণী:উত্তরপ্রদেশের এক্সপ্রেসওয়ে
বিষয়শ্রেণী:দিল্লির সড়ক
বিষয়শ্রেণী:হরিয়ানার এক্সপ্রেসওয়ে
অভঙ্গ

**অভঙ্গ** () হল এক ধরনের ভক্তিমূলক কবিতা। এগুলি হিন্দু দেবতা বিঠোবার স্তুতিতে গাওয়া হয়। "অভঙ্গ" শব্দটির অর্থ "যা অবিচ্ছিন্ন"। এটি কবিতাগুলির সরল ভঙ্গিমার ক্ষেত্রে প্রযোজ্য। ভজন গানের কেন্দ্র অন্তর্মুখী যাত্রা। অন্যদিকে অভঙ্গগুলি সম্প্রদায়গত অভিজ্ঞতার কথা বলে। অভঙ্গগুলিকে কবিতার ওভি বর্গের অন্তর্ভুক্ত করা হয়। এগুলি সাধারণত ভক্তরা পণ্ঢরপুরে তীর্থযাত্রার সময় গেয়ে থাকেন।

অভঙ্গের কয়েকজন বিশিষ্ট গায়ক হলেন ভীমসেন যোশী, সুরেশ ওয়াডেকর, রঞ্জনী, গায়ত্রী, অরুণা সাইরাম ও জিতেন্দ্র অভিষেকী। এগুলি ধ্রুপদি ও লঘু সঙ্গীত উভয় ধারার গায়করাই গান।

## তথ্যসূত্র

## বহিঃসংযোগ
* "Shanti Brahma" Shri Sant Eknath Maharaj at http://santeknath.org
* https://web.archive.org/web/20170104113050/http://www.chembur.com/abhang/

বিষয়শ্রেণী:হিন্দু সঙ্গীত
বিষয়শ্রেণী:মারাঠি ভাষা
বিষয়শ্রেণী:হিন্দু পদ্য
ইঙ্গ-আফগান যুদ্ধ

**ইঙ্গ-আফগান যুদ্ধ** দ্বারা বোঝায়:
* প্রথম ইঙ্গ-আফগান যুদ্ধ (১৮৩৯–১৮৪২)
* দ্বিতীয় ইঙ্গ-আফগান যুদ্ধ (১৮৭৮-১৮৮০)
* তৃতীয় ইঙ্গ-আফগান যুদ্ধ (১৯১৯)
কুবিন্দু

**কুবিন্দু** বা **নেদির** () (উৎস  / ALA-LC: *naẓīr*, অর্থ "প্রতিরূপ") হল কোনও স্থানের সরাসরি 'নিচে' অবস্থিত বিন্দু। ঐ স্থানের অনুভূমিক একটি কাল্পনিক সমতলের অভিলম্ব বরাবর নির্দেশযোগ্য দুইটি দিকের এটি অন্যতর। অভিলম্বের অন্য মুখ, অর্থাৎ আলোচ্য স্থানের সরাসরি 'উপর' দিকে অবস্থিত বিন্দুটি হল সুবিন্দু। সাধারণভাবে কুবিন্দুকে যে কোনও স্থানে ক্রিয়াশীল মহাকর্ষ বলের অভিমুখে অবস্থিত নিম্নতম বিন্দু হিসেবে কল্পনা করা হয়। জ্যোতির্বিজ্ঞান, ভূ-পদার্থবিজ্ঞান, আবহবিজ্ঞান প্রভৃতি শাস্ত্রে কুবিন্দুর ধারণা গুরুত্বপূর্ণ।

## নাদির হচ্ছে পৃথিবীর নিন্মতম বিন্দু |

বিষয়শ্রেণী:খ-বলবিজ্ঞান
বিষয়শ্রেণী:জ্যোতির্বিজ্ঞান
বিষয়শ্রেণী:মহাজাগতিক স্থানাঙ্ক পদ্ধতি
বিষয়শ্রেণী:জ্যোতিষশাস্ত্রের প্রযুক্তিগত গুণক
১৯৭৮ সালের বাংলাদেশী চলচ্চিত্রের তালিকা

**১৯৭৮** সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩৭টি চলচ্চিত্র মুক্তি পায়।

## মুক্তিপ্রাপ্ত চলচ্চিত্র সমূহ

## আরও দেখুন

* ১৯৭৭ সালের বাংলাদেশী চলচ্চিত্রের তালিকা
* ১৯৭৯ সালের বাংলাদেশী চলচ্চিত্রের তালিকা
* বাংলাদেশের চলচ্চিত্র
* ঢালিউড

## তথ্যসূত্র

## বহিঃসংযোগ
* ইন্টারনেট মুভি ডেটাবেজে বাংলাদেশী চলচ্চিত্র 
* বাংলা মুভি ডেটাবেজে ১৯৭৮ সালের বাংলাদেশী চলচ্চিত্র

বিষয়শ্রেণী:বছর অনুযায়ী বাংলাদেশী চলচ্চিত্রের তালিকা
বিষয়শ্রেণী:১৯৭৮-এ বাংলাদেশ
অলিম্পিকে স্পেন

**[[স্পেন]]** প্রথম অলিম্পিক গেমসে অংশগ্রহণ করে ১৯০০ সালে। অভিষেকের পর থেকে এ পর্যন্ত সকল অলিম্পিক গেমসে প্রতিদ্বন্দ্বিতা করেছে। স্পেন শীতকালীন অলিম্পিক গেমসের শুরুতে অংশগ্রহণ না করলেও ১৯৩৬ গেমস থেকে প্রতিটি গেমসে প্রতিদ্বন্দ্বিতা করে আসছে।

স্পেনীয় ক্রীড়াবিদগন গ্রীষ্মকালীন অলিম্পিকে ১৩১টি এবং শীতকালীন অলিম্পিক গেমসে ২টি পদক জিতেছে। সবচেয়ে বেশি পদক জিতেছে সেইলিংয়ে।

## স্বাগতিক গেমস

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### গ্রীষ্মকালীন গেমস অনুযায়ী পদক

### শীতকালীন ক্রীড়া অনুযায়ী পদক

## আরও দেখুন
* প্যারালিম্পিকে স্পেন

## তথ্যসূত্র

## বহিঃসংযোগ
* 
* 
* 
*
দিগন্ত

**দিগন্ত** বা **দিকচক্রবাল** বলতে সাধারণ দৃষ্টিতে পৃথিবী ও আকাশের সীমারেখাটিকে বোঝায়। অধিকাংশ স্থানে প্রকৃত দিগন্তরেখাটি গাছপালা, বাড়িঘর ইত্যাদির দ্বারা দৃষ্টিসীমার বাইরে থেকে যায়। এই সমস্ত ক্ষেত্রে গাছপালা ইত্যাদির দ্বারা চিহ্নিত পৃথিবী ও আকাশের দৃশ্যমান ভেদরেখাটিকে বলা হয় "দৃশ্যমান দিগন্ত"।

## সংজ্ঞা
কোনো নির্দিষ্ট একটি অবস্থান থেকে আমাদের দৃষ্টিসীমার মধ্যে যে স্থানে আকাশ এবং ভূপৃষ্ঠ সংযোগের দরুণ যে বৃত্তচাপীয় কাল্পনিক আপেক্ষিক সীমারেখা সৃষ্টি হয় তাকে দিগন্তরেখা বলে।

## ব্যুৎপত্তি
দিগন্ত শব্দটি এসেছে সংস্কৃত **दिगन्त** (*দিগন্ত=দিক্‌+অন্ত* অর্থাৎ দিকের শেষ) থেকে।

## তথ্যসূত্র

বিষয়শ্রেণী:দিক নির্ণয়
বিষয়শ্রেণী:মহাজাগতিক স্থানাঙ্ক পদ্ধতি
রাজনৈতিক আমূল-সংস্কারবাদ

**রাজনৈতিক আমূল সংস্কারবাদ** (বা সহজভাবে, রাষ্ট্রবিজ্ঞানের ভাষায়, **আমূল সংস্কারবাদ**) পরিভাষাটি সেই সকল রাজনৈতিক মূলনীতিকে নির্দেশ করে যেগুলো বৈপ্লবিক প্রক্রিয়ার মাধ্যমে সমাজ কাঠামো পরিবর্তন এবং মৌলিক পন্থায় মূল্যবোধ কাঠামোকে বদলানোর দিকে নজর দেয়। এর মূল ইংরেজি শব্দ র‍্যাডিকেল এসেছে ল্যাটিন শব্দ র‍্যাডিক্স (মূল) থেকে, তবে গোটা রাজনৈতিক ব্যবস্থাকে বোঝার জন্য ১৮শ শতক থেকে রাজনৈতিক ক্ষেত্রে র‍্যাডিকেল শব্দটি ব্যবহৃত হওয়ায় শব্দটির সংজ্ঞার্থ বদলে গেছে এবং অদ্যাবধি বৈপ্লবিক সমাজ পরিবর্তনের সমার্থক "শিকড়ে/আমূল পরিবর্তন" সংজ্ঞার্থটি বজায় রেখেছে। ঐতিহাসিকভাবে, আমূল সংস্কারবাদ বলতে এককভাবে শুধুমাত্র সংস্কারবাদী বামপন্থীদের (দুর-বামপন্থী রাজনীতি বিষয়শ্রেণীর অন্তর্ভুক্ত) বোঝানো হতো এবং কখনোবা দুর ডানপন্থী রাজনীতিকেও এর অন্তর্ভুক্ত করা হত, যদিও বৈপ্লবিক বিষয়বস্তু এগুলোর মাঝে উপস্থিত ছিল; উল্লেখযোগ্য ব্যতিক্রম হল যুক্তরাষ্ট্র যেখানে সংস্কারবাদ বলতে সংস্কারবাদী ডান এবং সংস্কারবাদী বামদের মধ্যকার রাজনৈতিক চরমপন্থিদেরকে বোঝানো হত। রাজনৈতিক মতবাদ বর্ণালির প্রথাগত সংজ্ঞানুযায়ী, রাজনৈতিক বর্ণালীর ডানপন্থায় সংস্কারবাদের বিপরীত পরিভাষা প্রতিক্রিয়াশীল।

১৯ শতকের *[[সাইক্লোপিডিয়া অব পলিটিকাল সাইন্স]]* (১৮৮১, ১৮৮৯) এর মতে "আমূল সংস্কারবাদ বৈশিষ্ট্য তাদের মূলনীতির তুলনায় তাদের প্রয়োগবিধির উপর অধিক নির্ভরশীল।" রক্ষণশীলগণ প্রায়শই সংস্কারবাদ শব্দটিকে ব্যাঙ্গাত্মকভাবে ব্যবহার করে, যেখানে আবার সমসাময়িক বামপন্থী সংস্কারবাদীরা একে রক্ষণশীল অর্থে বিদ্রূপাত্মকভাবে ব্যবহার করে; এ কারণে আমূল সংস্কারবাদী, সংস্কারবাদ এবং রাজনৈতিক আমূল সংস্কারবাদ বলতে দুর বাম, (কট্টর ডান, এবং সংস্কারবাদী বাম), এবং দুর ডান (কট্টর ডান, সংস্কারবাদী ডান) দেরকে বোঝানো হয়।

## তথ্যসূত্র

## বহিঃসংযোগ
*The M and S Collection at the Library of Congress contains materials on Radical Movements.

বিষয়শ্রেণী:রাজনৈতিক আন্দোলন
বিষয়শ্রেণী:রাজনৈতিক তত্ত্ব
বিষয়শ্রেণী:রাজনৈতিক দর্শন
বিষয়শ্রেণী:সমানাধিকারবাদ
বিষয়শ্রেণী:সামাজিক আন্দোলনের ইতিহাস
বিষয়শ্রেণী:প্রজাতন্ত্রবাদ
বিষয়শ্রেণী:সামাজিক উদারনীতিবাদ
বিষয়শ্রেণী:ধ্রুপদী উদারনীতি
বিষয়শ্রেণী:উদারনীতির ইতিহাস
করিমগঞ্জ লোকসভা কেন্দ্র

**করিমগঞ্জ লোকসভা নির্বাচনী কেন্দ্র** উত্তর-পূর্ব ভারতের, আসাম রাজ্যের ১৪ টি লোকসভা আসনের মধ্যে অন্যতম। করিমগঞ্জ ও হাইলাকান্দি জেলায় অবস্থিত এই আসনটি তফসিলি জাতি প্রার্থীর জন্য সংরক্ষিত।

## ভোটার পরিসংখ্যান
২০১৪ খ্রিস্টাব্দে আসাম লোকসভা নির্বাচনে করিমগঞ্জ কেন্দ্রের ভোটার সংখ্যা ছিল ১১,৬৫,৯৯৭ জন। যার মধ্যে ৬,১৫,১৯৮ জন পুরুষ, ৫,৫০,৭৯৯ জন নারী ছিলেন ও কোনো তৃতীয় লিঙ্গের ভোটার ছিলেন না।

২০১৯ খ্রিস্টাব্দে করিমগঞ্জ কেন্দ্রের ভোটার সংখ্যা বেড়ে হয় ১৩,৩৮,০০৫ জন। ভোটার পরিসংখ্যান নিম্নরূপ:

## বিধানসভা কেন্দ্রসমূহ
করিমগঞ্জ লোকসভা কেন্দ্রে রয়েছে নিম্নলিখিত বিধানসভা কেন্দ্রসমূহ:-

## সাংসদগণ

## নির্বাচন ফলাফল
### ২০১৯ সাধারণ নির্বাচন

### ২০১৪ সাধারণ নির্বাচন

### ২০০৯ সাধারণ নির্বাচন

### ২০০৪ সাধারণ নির্বাচন

 
 

## তথ্যসূত্র

## আরও দেখুন
* করিমগঞ্জ জেলা
* লোকসভা কেন্দ্রসমূহের তালিকা

বিষয়শ্রেণী:করিমগঞ্জ জেলা
বিষয়শ্রেণী:আসামের লোকসভা কেন্দ্র
তাজ ক্লাব হাউস, চেন্নাই

**তাজ ক্লাব হাউস** হচ্ছে ভারতের চেন্নাইয়ে অবস্থিত হোটেল তাজ গ্রুপের চতুর্থ হোটেল। পূর্বে তাজ মাউন্ট রোড নামে পরিচিত, এটি একটি পাঁচ তারকা হোটেল। হোটেলটি আন্না সালাইয়ের ক্লাবহাউস রোডে তাজ কন্নেমারা হোটেল বরাবর অবস্থিত, যা তাজ গ্রুপের আরেকটি প্রপার্টি। তাজ গ্রুপের সহযোগী তাজ জিভিকে(GVK) হোটেল ও রিসোর্ট লিমিটেড এর মালিকানাধীন এবং ₹১,৬০০ মিলিয়ন ডলার ব্যয়ে নির্মিত। এটি ২০০৮ সালের ডিসেম্বরে খোলা হয়। হোটেলটি ম্যাকেঞ্জি ডিজাইন ফেজ হসপিটালিটি এর থম ক্যাটাল্লো দ্বারা ডিজাইন করা হয়েছে।

## হোটেল
হোটেলটি একটি ৪৫,০০০ বর্গ ফুট নীল কাচ দ্বারা আবৃত সাত তলা উচ্চতা বিশিষ্ট যেখানে ১৬টি স্যুইট সহ ২২০টি কক্ষ রয়েছে। এতে অন্তর্ভুক্ত রয়েছে ৩৮টি সুপিরিয়র কক্ষ, ১০৭টি ডিলাক্স রুম, ৫৯টি প্রিমিয়াম কক্ষ, নয়টি নির্বাহী স্যুইট (৫০০ বর্গ ফুট), ছয়টি ডিলাক্স স্যুইট (৬৬২ বর্গ ফুট) এবং একটি প্রেসিডেন্সিয়াল স্যুইট (৩,৫০০ বর্গ ফুট)। নিচতলার ৩,৩০০ বর্গ ফুট ব্যাংকুইট (ভোজ কক্ষ), দ্যা সামিট, ৪০০ জন পর্যন্ত অতিথি ধারণ করতে পারে। ষষ্ঠ তলায় সর্বোচ্চ ৩০ জন লোকের ধারণক্ষমতাসম্পন্ন দুইটি মিটিং কক্ষ এবং ১২ জন লোকের ধারণক্ষমতাসম্পন্ন একটি বেডরুম রয়েছে।

রেস্টুরেন্টসমূহের মধ্যে রয়েছে ক্লাব হাউজ যা একটি ডাইনিং রেস্টুরেন্ট যেখানে ইউরোপীয় খাবার পাওয়া যায়, বিয়ন্ড ইন্ডাস যেখানে পাঞ্জাবী, রাওয়ালপিণ্ডী ও সিন্ধি খাবার এবং ওয়াইন পরিবেশিত হয়, কেফিতে ভূমধ্যসাগরীয় খানা, ব্লেন্ড বার, ব্রিউ কফি ও চা এবং ডেলিতে স্যান্ডউইচ, সুস্বাদু চকোলেট ইত্যাদি পাওয়া যায়। এছাড়াও হোটেলটিতে সুইমিং পুল, জিমনেশিয়াম এবং ইয়োগা ইত্যাদি সুবিধাও বিদ্যমান রয়েছে।

## তথ্যসূত্র

## বহিঃসংযোগ
* হোটেলের দাপ্তরিক তথ্যক্ষেত্র

বিষয়শ্রেণী:চেন্নাইয়ের হোটেল
বিষয়শ্রেণী:২০০৮-এ প্রতিষ্ঠিত হোটেল
এসআরএম বিশ্ববিদ্যালয়

**এসআরএম ইনস্টিটিউট অব সাইন্স অ্যান্ড টেকনোলজি** (পূর্বে নামঃ *এসআরএম বিশ্ববিদ্যালয়*) হলো ভারতের একটি বেসরকারি বিশ্ববিদ্যালয়। এটি তামিলনাড়ু রাজ্যের চেন্নাই শহরে অবস্থিত। বিশ্ববিদ্যালয়টির সারা ভারত জুড়ে মোট ৭টি শাখা রয়েছে৷ চারটি তামিলনাড়ুতে- *এসআরএম কাট্টানকুলাত্থুর*, *এসআরএম রামাপুরম*, *এসআরএম ভাডাপলানি* ও *এসআরএম [[তিরুচিরাপল্লী]]* এবং বাকি তিনটে দিল্লি এন.সি.আর, সোনিপাত ও গ্যাংটক- এই শহরগুলিতে অবস্থিত​।

## আরো দেখুন
* টেকনো ইন্ডিয়া ইউনিভার্সিটি
* এম. এস. রামাইয়াহ ইনস্টিটিউট অফ টেকনোলজি

## তথ্যসূত্র

বিষয়শ্রেণী:ভারতের বেসরকারি বিশ্ববিদ্যালয়
বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
দিগংশ

[right|350px|thumb|পর্যবেক্ষকের থেকে নির্দিষ্ট দূরত্বে অবস্থিত কোনও বস্তুর (ছবিতে একটি নক্ষত্র) সাথে পর্যবেক্ষকের সংযোজক সরলরেখাকে [সুবিন্দুর উল্লম্ব তলে (ছবিতে সবুজ) অভিক্ষেপ করলে অভিক্ষিপ্ত সরলরেখাটি ঐ একই তলে কোনও প্রামাণ্য অভিমুখের (এক্ষেত্রে উত্তর) সাথে যে কোণ উৎপন্ন করে, সেই কোণকে **দিগংশ** বলে।]]
**দিগংশ** হল গোলীয় স্থানাঙ্ক পদ্ধতিতে ব্যবহৃত এক রকম কৌণিক পরিমাপ। পর্যবেক্ষকের অবস্থানবিন্দু (মূলবিন্দু) থেকে অপর একটি বিন্দু পর্যন্ত বিস্তৃত ভেক্টর রেখাংশকে একটি প্রামাণ্য সমতলে অভিক্ষেপ করা হয়। অভিক্ষিপ্ত ভেক্টর ও প্রামাণ্য সমতলের প্রামাণ্য ভেক্টরের মধ্যে উৎপন্ন কোণকে বলে দিগংশ।

উদাহরণ হিসেবে আকাশে অবস্থিত কোনও তারার কথা ধরা যেতে পারে। তারাটি হল পূর্বোল্লিখিত অপর বিন্দু, প্রামাণ্য সমতল হল দিগন্ত নির্ধারিত সমতল বা সমুদ্রপৃষ্ঠ, এবং প্রামাণ্য ভেক্টরের অভিমুখ হল উত্তর দিক। এই অবস্থায় দিগংশ হবে উত্তরাভিমুখী ভেক্টর ও তারাটির দিগন্তে অভিক্ষিপ্ত অবস্থানের অন্তর্বর্তী কোণ।

দিগংশের পরিমাপ করা হয় ডিগ্রী (°) এককে। ধারণাটি দিক নির্ণয়, প্রকৌশল, গোলন্দাজি, জ্যোতির্মিতি ও মানচিত্রাঙ্কনে ব্যবহৃত হয়।

## তথ্যসূত্র

বিষয়শ্রেণী:জ্যোতির্বিজ্ঞান
বিষয়শ্রেণী:দিক নির্ণয়
বিষয়শ্রেণী:মহাজাগতিক স্থানাঙ্ক পদ্ধতি
বিষয়শ্রেণী:কোণ
বিষয়শ্রেণী:যান পরিচালনা
বিষয়শ্রেণী:ভূমি জরিপ
তাজমহল হোটেল, দিল্লি

**তাজমহল হোটেল** হচ্ছে ভারতের রাজধানী দিল্লিতে অবস্থিত একটি ৫ তারকা হোটেল। দিল্লির লুইটেনস এ অবস্থিত, ইন্ডিয়া গেটের দক্ষিণ-পশ্চিম দিকে ১১ তলা বিশিষ্ট হোটেলটি শহরটিতে মুঘল স্থাপত্যশৈলীর একটি অন্যতম উদাহরণ এবং গোলাপী ধোলপুর বেলেপাথর দ্বারা বাগানের ভিতর নির্মিত । হোটেলটিতে ২৯৪টি লাক্সারী কক্ষ এবং ২৭টি ডিলাক্স স্যুইট রয়েছে । 

## তথ্যসূত্র

## বহিঃসংযোগ
*দাপ্তরিক তথ্যক্ষেত্র
*তাজমহল হোটেল 

বিষয়শ্রেণী:দিল্লির হোটেল
মার্কসবাদ-লেনিনবাদ-মাওবাদ

**মার্কসবাদ-লেনিনবাদ-মাওবাদ** বা **মালেমাবাদ** () হচ্ছে একটি রাজনৈতিক দর্শন যেটি মার্কসবাদ-লেনিনবাদ এবং মাওবাদের কিছু দিকের ভিত্তির উপর প্রতিষ্ঠিত। মার্কসবাদ-লেনিনবাদ-মাওবাদ প্রথম ১৯৮২ সালে শাইনিং পাথের মাধ্যমে আনুষ্ঠানিক রূপ লাভ করে।

মার্কসবাদ-লেনিনবাদ-মাওবাদের সংশ্লেষণ মাও সেতুং-এর জীবদ্দশায় ঘটেনি। ১৯৬০-এর দশক থেকে, যে গোষ্ঠীগুলি নিজেদেরকে মাওবাদী বলত বা মাওবাদকে সমর্থন করত, তারা মাওবাদের সাধারণ বোঝাপড়ার চারপাশে ঐক্যবদ্ধ ছিল না বরং তা পরিবর্তে মাও-এর রাজনৈতিক, দার্শনিক, অর্থনৈতিক এবং সামরিক কাজের বিশেষ ধরনের নিজস্ব ব্যাখ্যা ছিল; তাদের সেসব অসংগঠিত মতাদর্শিক প্রবণতাগুলি মাও সেতুং চিন্তাধারার অন্তর্ভুক্ত ছিল এবং এখনও রয়েছে। মার্কসবাদ-লেনিনবাদ-মাওবাদের অনুসারীরা এটিকে মার্কসবাদের একটি ঐক্যবদ্ধ, সুসংগত উচ্চতর পর্যায় বলে দাবি করে এবং পেরুর শাইনিং পাথ দ্বারা পরিচালিত জনযুদ্ধের অভিজ্ঞতার ভেতর দিয়ে ১৯৮০-এর দশক পর্যন্ত এটি সংশ্লেষিত হয়নি। এটি মার্কসবাদ-লেনিনবাদ-মাওবাদকে মার্কসবাদের নতুন বিকাশ হিসাবে চিহ্নিত করার জন্য শাইনিং পাথকে নেতৃত্বে এনে দেয়।

## উৎপত্তি
*মাওবাদ* ১৯৬০-এর দশকের পর থেকে *মাও সেতুং চিন্তাধারা*র সমার্থক হিসেবে বিবেচিত (এছাড়াও এটি *মার্কসবাদ- লেনিনবাদ মাও চিন্তাধারা* নামে পরিচিত) — যখন অনেক সংশোধনবাদ বিরোধী মার্কসবাদী সংগঠন চীন-সোভিয়েত বিভাজন অনুসরণ করতে গিয়ে চীনের পক্ষ গ্রহণ করে — ১৯৯৩ সাল পর্যন্ত এটি চলতে থাকে যতক্ষণ না, বিপ্লবী আন্তর্জাতিকতাবাদী আন্দোলন (রিম) মার্কসবাদ-লেনিনবাদের নতুন ও উচ্চতর স্তর হিসেবে মার্কসবাদ-লেনিনবাদ-মাওবাদ কে বিধিবদ্ধ করে। এটি মাওবাদী আন্দোলনে ফাটল সৃষ্টি করে, মাও সেতুং চিন্তাধারার অনুগামীরা রিম ত্যাগ করে এবং মার্কসবাদী-লেনিনবাদী পার্টি ও সংগঠনসমূহের আন্তর্জাতিক সম্মেলন-এ সমবেত হয়।

## আরো পড়ুন
* 
* 

## তথ্যসূত্র

বিষয়শ্রেণী:সাম্যবাদ
বিষয়শ্রেণী:বিরুদ্ধ-সংশোধনবাদ
বিষয়শ্রেণী:মার্কসবাদ
বিষয়শ্রেণী:মাওবাদ
বিষয়শ্রেণী:লেনিনবাদ
বিষয়শ্রেণী:মার্কসবাদ-লেনিনবাদ
বিষয়শ্রেণী:সমাজতন্ত্রের ধরন
বিষয়শ্রেণী:কর্তৃত্ববাদ
বিষয়শ্রেণী:নামীয় রাজনৈতিক মতাদর্শ
বিষয়শ্রেণী:মার্কসবাদী চিন্তাধারা
কোসা (মাওবাদী)

**কাদ্রি সত্যনারায়ণ রেড্ডি** (), 
সাধারণভাবে **কোসা**() গেরিলা নামে পরিচিত, একজন ভারতের মাওবাদী কমিউনিস্ট পার্টির কেন্দ্রীয় কমিটি সদস্য। ভারতের কমিউনিস্ট পার্টি (মাওবাদী) ভারতের একটি কমিউনিস্ট পার্টি এবং ভারতে মাওবাদী বিদ্রোহী হবার কারণে নিষিদ্ধ।

## তথ্যসূত্র

## বহিঃসংযোগ
* International Campaign Against War on the People in India 
* We are not violent, says Naxal leader, *[[NDTV]]*

বিষয়শ্রেণী:ভারতীয় গেরিলা
বিষয়শ্রেণী:ভারতীয় রাজনীতিবিদ
বিষয়শ্রেণী:সংশোধনবাদ বিরোধী
বিষয়শ্রেণী:ভারতীয় সাম্যবাদী
বিষয়শ্রেণী:নকশালপন্থী-মাওবাদী বিদ্রোহ
বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ
বিষয়শ্রেণী:মাওবাদী
বিষয়শ্রেণী:নকশালবাদী
বিষয়শ্রেণী:যুদ্ধে নিহত গেরিলা
বিষয়শ্রেণী:২০শ শতাব্দীতে জন্ম
বিষয়শ্রেণী:২০২৫-এ মৃত্যু
মত্ত রবিকুমার

**মত্ত রবিকুমার** () (মৃত্যু ১৬ জুন, ২০০৬) ছাড়াও নামে পরিচিত, **রবি কুমার**, গেরিলা নাম **শ্রীধর** বা **অনিল** ভারতের কমিউনিস্ট পার্টি (মাওবাদী) দলের অন্ধ্রপ্রদেশ রাজ্য কমিটির সদস্য বিশিষ্ট নেতা ছিলেন। তিনি ১৯৬৮ সালে বিপ্লবী আন্দোলনে যোগ দেন। ২০০৬ সালে তিনি পুলিশ বাহিনীর সঙ্গে একটি সম্মুখযুদ্ধে নিহত হয়েছেন। সেই সময়ে, তিনি কৃষ্ণা জেলা এবং গুন্টুর জেলায় দলের স্কোয়াড অপারেশনের দায়িত্ব পালন করছিলেন।

## তথ্যসূত্র

বিষয়শ্রেণী:২০১৬-এ মৃত্যু
বিষয়শ্রেণী:সংশোধনবাদ বিরোধী
বিষয়শ্রেণী:ভারতীয় সাম্যবাদী
বিষয়শ্রেণী:ভারতীয় গেরিলা
বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ
বিষয়শ্রেণী:ভারতীয় রাজনীতিবিদ
বিষয়শ্রেণী:মাওবাদী
বিষয়শ্রেণী:২০০৬-এ মৃত্যু
স্যাফো

**স্যাফো** ছিলেন একজন গ্রিক গীতিকাব্য রচয়িতা। তিনি লেসবস দ্বীপে জন্মগ্রহণ করেন। আলেকসান্দ্রীয়রা নয়জন গীতিকাব্যের কবির তালিকায় তাঁকে অন্তর্ভুক্ত করেছিলেন। তাঁর জন্মকাল ৬৩০ থেকে ৬১২ খ্রিস্টপূর্বাব্দের মধ্যে কোনো এক সময়, এবং বলা হয় যে তিনি ৫৭০ খ্রিস্টপূর্বাব্দ নাগাদ মারা যান, কিন্তু তাঁর জীবন সম্পর্কে নির্দিষ্ট করে প্রায় কিছুই জানা যায় না। তাঁর কবিতা প্রাচীন যুগের অধিকাংশ সময়ে সুপরিচিত এবং আদৃত হলেও এখন তার অধিকাংশই হারিয়ে গেছে; অবশ্য টিকে থাকা সামান্য কিছু কাব্যাংশের মাধ্যমেই তাঁর অপরিমেয় সুখ্যাতি বজায় আছে।দুটি উল্লেখযোগ্য কাব্য **অড টু আফ্রডিটি** বা **এ্যাফ্রদিতির জয়গাঁথা** এবং **টিথোনাস পয়েম**।

প্রাচীন টীকাকারদের মতে স্যাফো গীতিকবিতার পাশাপাশি 'শোকগাথা' এবং পাঁচমাত্রা'র কবিতাও রচনা করেছেন।

স্যাফোর জীবনী সম্পর্কে খুব অল্পই জানা গেছে।তিনি লেসবোস এর এক সম্ভ্রান্ত পরিবারে জন্ম গ্রহণ করেছেন বলে ধারণা করা হয়,যদিও তার মাতাপিতার পরিচয় সম্পর্কে কোন স্পষ্ট তথ্য নেই।প্রাচীন তথ্যানুসারে তার তিন ভাই ছিলো।স্যাফোকে আনুমানিক খ্রিষ্ট পূর্ব ৬০০ অব্দে সিসিলিতে নির্বাসিত করা হয়।

স্যাফো প্রায় দশ হাজার পঙ্‌ক্তি রচনা করেছিলেন।তিনি হেলেনীয় পন্ডিতগণের দ্বারা উচ্চ প্রসংশিত হয়েছিলেন এবং তার কবিতা আজও অনন্যসাধারণ বলে পরিগণিত হয়।অনেক সাহিত্যিকই তার লেখনী দ্বারা হয়েছেন।কবিতা ছাড়াও তিনি **নারীর প্রতি নারীর প্রেম এবং আকাঙ্খা**'র (সমকামিতা) প্রতীক হিসেবে পরিচিত।ইংরেজি শব্দ **'স্যাপিক**' এবং **<nowiki/>'[[লেসবিয়ান]]**' এসেছে যথাক্রমে তার ও তার জন্মভূমির নাম থেকে।

## জীবন

স্যাফোর জীবন সম্পর্কে জানার জন্য সমসাময়িক উৎস বলতে আছে কেবল তাঁর নিজের কবিতা, এবং পণ্ডিতরা এর জীবনীমূলক পাঠের বিষয়ে সন্দিহান। পরবর্তীতে রচিত জীবনীমূলক লেখাপত্রও নির্ভরযোগ্য নয়।

স্পষ্টত স্যাফো'র জীবনী সম্পর্কিত খুব কম তথ্যই নিশ্চিতভাবে জানা যায়।তিনি লেসবস দ্বীপের অধিবাসী ছিলেন এবং খুব সম্ভবত খ্রিষ্টপূর্ব ৬৩০ অব্দে জন্ম গ্রহণ করেন।স্যাফোর পিতার সম্পর্কিত কোন তথ্য তার লেখায় পাওয়া যায় নি।স্যাফোর কোন ভাস্কর্য বা প্রতিকৃতি পাওয়া যায় নি।**<nowiki/>'টিথোনাস পয়েম**'এ তিনি তার চুুুুলের বর্ণনায় লিখেছেন 'এখন সাদা,কিন্তু একসময় কালো ছিলো।'দ্বিতীয় শতাব্দীর প্যাপিরাস সাহিত্য থেকে জানা যায় তিনি খর্বাকায় ছিলেন।কোন কোন পণ্ডিতের মতে এসব তথ্যের কোন বিশ্বাসযোগ্যতা নেই।

তথ্যানুযায়ী তার তিনজন ভাই ছিলো।ক্লেইস নামে একটি কন্যার কথাও জানা যায়।তবে সব পণ্ডিত এ তথ্য মানতে নারাজ।কোথাও তাকে স্যাফোর কন্যা হিসেবে আবার কোথাও স্যাফোর প্রেমিক হিসেবে উল্লেখ করা হয়েছে।

আনুমানিক ৬০০ অব্দের দিকে স্যাফো এবং তার পরিবারকে লেসবস থেকে সিসিলিতে নির্বাসন দেয়া হয়।ধারণা করা হয় লেকাডিয়ান খাদ থেকে লাফিয়ে পড়ে তিনি তার প্রাণ দেন।

## তথ্যসূত্র

বিষয়শ্রেণী:প্রাচীন গ্রিক সুরকার
বিষয়শ্রেণী:প্রাচীন গ্রিক কবি
বিষয়শ্রেণী:খ্রিস্টপূর্ব ৬ষ্ঠ শতাব্দীর কবি
বিষয়শ্রেণী:খ্রিস্টপূর্ব ৬ষ্ঠ শতাব্দীর গ্রিক ব্যক্তি
বিষয়শ্রেণী:খ্রিস্টপূর্ব ৭ম শতাব্দীতে জন্ম
বিষয়শ্রেণী:খ্রিস্টপূর্ব ৬ষ্ঠ শতাব্দীর গ্রিক নারী
বিষয়শ্রেণী:খ্রিস্টপূর্ব ৬ষ্ঠ শতাব্দীর গ্রিক কবি
বিষয়শ্রেণী:খ্রিস্টপূর্ব ৬ষ্ঠ শতাব্দীর লেখিকা
বিষয়শ্রেণী:খ্রিস্টপূর্ব ৭ম শতাব্দীর গ্রিক নারী
বিষয়শ্রেণী:খ্রিস্টপূর্ব ৭ম শতাব্দীর গ্রিক কবি
বিষয়শ্রেণী:খ্রিস্টপূর্ব ৭ম শতাব্দীর মহিলা কবি
বিষয়শ্রেণী:প্রাচীন গ্রিক মহিলা কবি
বিষয়শ্রেণী:প্রাচীন গ্রিক এলজিবিটি ব্যক্তি
বিষয়শ্রেণী:গ্রিক নারী সুরকার
বিষয়শ্রেণী:প্রাচীন লেসবসের কবি
দুর্গাপুর এক্সপ্রেসওয়ে

**দুর্গাপুর এক্সপ্রেসওয়ে** ভারত এর  রাজ্য পশ্চিমবঙ্গ এ অবস্থিত। এর মোট দৈর্ঘ্য ৬৫ কিলোমিটার (৪০ মাইল)।এটি কলকাতর কাছে ডানকুনি থেকে শুরু করে পালসিট পর্যন্ত গেছে। ডানকুনির কাছে এটি ৬ নং জাতীয় সড়ক (ভারত) এর সঙ্গে যুক্ত। এই এক্সপ্রেসওয়েটি ২ নং জাতীয় সড়ক (ভারত) ও এএইচ১ এর অংশ। রাস্তাটি হাওড়া-বর্ধমান কর্ড লাইনের প্রায় সমান্তরালে গেছে।

## গুরুত্ব
এই এক্সপ্রেসওয়েটি কলকাতা ও দুর্গাপুর এর সঙ্গে যোগাযোগ ব্যবস্থার উন্নতি ঘটিয়েছে। ফলে আসানসোল-দুর্গাপুর শিল্পাঞ্চলের সঙ্গে কলকাতা ও কলকাতা বন্দর এর যোগাযোগ সহজ হয়েছে।

## পথ

* ডানকুনি (কলকাতা)
* কামারকুন্ডু
* বর্ধমান 
* পালসিট

## আরও দেখুন
* কোনা এক্সপ্রেসওয়ে
* বেলঘড়িয়া এক্সপ্রেসওয়ে
## তথ্যসূত্র

## বহিঃসংযোগ
*  কাজ শুরু কামারকুন্ডু উড়ালপুলের| আনন্দবাজার পত্রিকা-২৪ জুলাই ২০১৫

বিষয়শ্রেণী:ভারতের এক্সপ্রেসওয়ে
বিষয়শ্রেণী:পশ্চিমবঙ্গের এক্সপ্রেসওয়ে
ত্রিপুরা পূর্ব লোকসভা কেন্দ্র

**পূর্ব ত্রিপুরা লোকসভা কেন্দ্র** হল উত্তর-পূর্বাঞ্চলীয় ভারতের ত্রিপুরা রাজ্যের দুই লোকসভা অন্যতম। আসনটি তফসিলী উপজাতিদের জন্য সংরক্ষিত করা হয়। ১৯৫২ সনে প্রথম নির্বাচনে গণমুক্তি আন্দোলনের নেতা দশরথ দেব আসনটিতে প্রতিনিধিত্ব করেন ।

## বিধানসভা খণ্ডসমূহ
পূর্ব ত্রিপুরা লোকসভা কেন্দ্র নিম্নলিখিত বিধানসভা খণ্ডে গঠিত হয়েছে:

## সাংসদ
**টীকা**

## নির্বাচনী ফলাফল

### সাধারণ নির্বাচন ১৯৫২

### সাধারণ নির্বাচন ১৯৫৭

এই নির্বাচনকে সামনে রেখে সংসদে দুই প্রতিনিধিদের সঙ্গে ত্রিপুরার এক লোকসভা কেন্দ্র হয়ে ওঠে। দুই প্রতিনিধি ভারতের কমিউনিস্ট পার্টির 	দশরথ দেবর এবং
ভারতীয় জাতীয় কংগ্রেসের বর্মা বংশী দেবের ছিল।

### সাধারণ নির্বাচন ১৯৬২

### সাধারণ নির্বাচন ১৯৬৭

### সাধারণ নির্বাচন ১৯৭১

### সাধারণ নির্বাচন ১৯৭৭

### সাধারণ নির্বাচন ১৯৮০

### সাধারণ নির্বাচন ১৯৮৪

### সাধারণ নির্বাচন ১৯৯৮

### সাধারণ নির্বাচন ১৯৯১

### সাধারণ নির্বাচন ২০০৪

### সাধারণ নির্বাচন ২০০৯

### সাধারণ নির্বাচন ২০১৪

## তথ্য়সূত্র
#
#
#
#
#
#
#
#

## আরো দেখুন
* লোকসভা কেন্দ্রসমূহের তালিকা

বিষয়শ্রেণী:ত্রিপুরার লোকসভা কেন্দ্র
বিষয়শ্রেণী:ত্রিপুরার রাজনীতি
অলিম্পিকে স্লোভেনিয়া

**[[স্লোভেনিয়া]]** স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯২ সালে। এবং তারপরের সকল গ্রীষ্মকালীন গেমসে প্রতিদ্বন্দ্বিতা করেছে। স্নোভেনিয়া ১৯১২ সালে অস্ট্রিয়ার অংশ হিসাবে প্রথম অলিম্পিক গেমসে অংশগ্রহণ করেছিল, যাতে রুডলফ প্রথম স্নোভেনীয় হিসাবে একটি রৌপ্য পদক জিতে। প্রথম বিশ্বযুদ্ধের পর ১৯২০-১৯৮৮ গেমস পর্যন্ত স্নোভেনিয়া যুগোস্লাভিয়ার অংশ হিসাবে অলিম্পিক গেমসে অংশগ্রহণ করেছিল।

স্লোভেনিয়ার জাতীয় অলিম্পিক কমিটি ১৯৯১ সালে গঠিত হয় এবং ১৯৯৩ সালে আইওসির স্বীকৃতি পায়।

## পদক তালিকা

### গ্রীষ্মকীলীন গেমস অনুযায়ী পদক

### শীতকালীন গেমস অনুযায়ী পদক

### গ্রীষ্মকালীন ক্রীড়া অনুযায়ী পদক

### শীতকালীন ক্রীড়া অনুযায়ী পদক

## একের অধিক পদক বিজয়ী

## আরও দেখুন
* প্যারালিম্পিকে স্লোভেনিয়া

## তথ্যসূত্র

## বহিঃসংযোগ
* 
* 
* 
*
পাথুনি শাক

**পাথুনি** বা **সেলেরি** (, *Apium graveolens*) অ্যাপিয়েসিয়া পরিবারের এক ভ্যারাইটির জলাভূমির উদ্ভিদ। অনাদিকাল থেকেই শাক-সবজি হিসেবে এর চাষ হয়ে থাকে। চাষের অবস্থান ও কাল্টিভারের উপর নির্ভর করে পাথুনির পাতা, ডাঁটি ও মাটির নিচের অংশ রান্নায় ব্যবহার করা হয়। বঙ্গ অঞ্চলে পাথুনির মাটির নিচের অংশ কম ব্যবহৃত হলেও, চৈনিক ও অন্যান্য পূর্ব এশীয় খাবার তৈরিতে পাথুনির পাতা ও ডাঁটি শাক হিসেবে ব্যবহৃত হয় বলে পাথুনিকে সচরাচর **পাথুনি শাক** বলে উল্লেখ করা হয়।

পাথুনির বীজ মশলা হিসেবে ব্যবহার করা হয়; এর নির্যাস ঔষধ তৈরিতেও ব্যবহৃত হয়।

## তথ্যসূত্র

বিষয়শ্রেণী:শাক
বিষয়শ্রেণী:ঔষধি উদ্ভিদ
বিষয়শ্রেণী:মসলা
বিষয়শ্রেণী:ডাঁটা সবজি
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
মার্কাস স্টইনিস

**মার্কাস পিটার স্টইনিস** (; জন্ম: ১৬ আগস্ট, ১৯৮৯) পশ্চিম অস্ট্রেলিয়ার পার্থে জন্মগ্রহণকারী বিশিষ্ট অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। বর্তমানে অস্ট্রেলিয়ার ঘরোয়া ক্রিকেটে ভিক্টোরিয়া ও মেলবোর্ন স্টার্স দলেরও প্রতিনিধিত্ব করছেন তিনি। এরপূর্বে পার্থ স্কর্চার্স ও পশ্চিম অস্ট্রেলিয়ার পক্ষে খেলেছেন স্টনিয়া ডাকনামে পরিচিত **মার্কাস স্টইনিস**। দলে তিনি মূলতঃ ডানহাতি ব্যাটসম্যানরূপে অংশ নিয়ে থাকেন। পাশাপাশি ডানহাতে মিডিয়াম বোলিং করেন তিনি।

৩১ আগস্ট, ২০১৫ তারিখে ইংল্যান্ডের বিপক্ষে টুয়েন্টি২০ ক্রিকেটে অভিষেক ঘটে তার। একই দলের বিপক্ষে ১১ সেপ্টেম্বর, ২০১৫ তারিখে একদিনের আন্তর্জাতিকে অভিষেক হয় তার।

## খেলোয়াড়ী জীবন
পার্থে জন্মগ্রহণকারী স্টইনিস পশ্চিম অস্ট্রেলিয়ার পক্ষে অনূর্ধ্ব-১৭ ও অনূর্ধ্ব-১৯ স্তরের ক্রিকেটে অংশ নিয়েছেন। ফলশ্রুতিতে ২০০৮ সালের আইসিসি অনূর্ধ্ব-১৯ বিশ্বকাপে অস্ট্রেলিয়ার সদস্য মনোনীত হন তিনি। এছাড়াও শীর্ষ সারির ব্যাটসম্যান হিসেবে ২০০৯ সালে হংকং সিক্সেস প্রতিযোগিতার বেশ কয়েকটি খেলায় অংশ নিয়েছেন তিনি।

ফিউচার্স লীগে পশ্চিম অস্ট্রেলিয়ার অনূর্ধ্ব-২৩ দলের পক্ষে কয়েকটি খেলায় অংশ নেয়ার পর ২০০৮-০৯ মৌসুমের ফোর্ড রেঞ্জার কাপে পশ্চিম অস্ট্রেলিয়ার পক্ষে লিস্ট এ ক্রিকেটে অভিষেক ঘটে তার। গাব্বায় অনুষ্ঠিত কুইন্সল্যান্ডের বিপক্ষে অংশ নেয়ার দুইদিন পর শেফিল্ড শিল্ডে একই দলের বিপক্ষে অভিষেক ঘটে। ২০০৮-০৯ মৌসুমে শেফিল্ড শিল্ডে তিনি আরও একটি এবং ফোর্ড রেঞ্জার কাপে আরও দুইটি খেলায় অংশ নিয়েছিলেন। ২০০৯-১০ মৌসুমে উভয় প্রতিযোগিতায় একটি করে খেলায় অংশ নিলেও দলের নিয়মিত সদস্য ছিলেন না তিনি।

২০১২ সালের ইংরেজ মৌসুমের কিছু সময় নর্দাম্পটন প্রিমিয়ার লীগে পিটারবোরা টাউন ক্রিকেট ক্লাবে কাটান। তন্মধ্যে একটি খেলায় হ্যাট্রিকও করেন তিনি। একই সময়ে কেন্ট কাউন্টি ক্রিকেট ক্লাবের দ্বিতীয় একাদশের পক্ষেও কয়েকটি খেলায় অংশ নেন। ডিসেম্বর, ২০১২ সালে পার্থ স্কর্চার্স দলের সদস্যরূপে ২০১২-১৩ মৌসুমের বিগ ব্যাশ লীগে খেলেন।  নিয়মিত খেলোয়াড় মিচেল মার্শের আঘাতপ্রাপ্তির ফলেই তার এ সুযোগ ঘটে।

ওয়াকা জেলা ক্রিকেটে স্কারবোরা ক্রিকেট ক্লাবের পক্ষে খেলছেন। এছাড়াও ভিক্টোরিয়ান প্রিমিয়ার ক্রিকেট খেলায় নর্থকোট ক্রিকেট ক্লাবের প্রতিনিধিত্ব করছেন তিনি।

## তথ্যসূত্র

## আরও দেখুন
* অ্যাডাম জাম্পা
* ভিক্টোরিয়া ক্রিকেট দল
* অস্ট্রেলিয়া জাতীয় ক্রিকেট দল
* ২০১৫ অস্ট্রেলিয়া ক্রিকেট দলের ইংল্যান্ড ও আয়ারল্যান্ড সফর

## বহিঃসংযোগ
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:মেলবোর্ন স্টার্সের ক্রিকেটার
বিষয়শ্রেণী:পার্থ স্কর্চার্সের ক্রিকেটার
বিষয়শ্রেণী:পার্থ, পশ্চিম অস্ট্রেলিয়া থেকে আগত ক্রিকেটার
বিষয়শ্রেণী:পশ্চিম অস্ট্রেলিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:গ্রীক বংশোদ্ভূত অস্ট্রেলীয়
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:লখনউ সুপার জায়ান্টসের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:ওয়েস্টার্ন অস্ট্রেলিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
কাতিপ চেলেবি

**কাতিপ চেলেবি** (), জন্মনাম **মুস্তাফা বিন আবদুল্লাহ**, পরবর্তীতে **হাজি খলিফা** বা **কালফা** নামে পরিচিত হন) (১৬০৯-১৬৫৭) ছিলেন একজন উসমানীয় পণ্ডিত, ইতিহাসবিদ ও ভূগোলবিদ। ১৭শ শতাব্দীতে উসমানীয় সাম্রাজ্যে বৈজ্ঞানিক লেখালেখির ক্ষেত্রে তাকে অন্যতম প্রধান বিবেচনা করা হয়।

## জীবনী
কাতিপ চেলেবি কনস্টান্টিনোপলে জন্মগ্রহণ করেন, এসময় তার নাম ছিল মুস্তাফা বিন আবদুল্লাহ। পাঁচ বা ছয় বছর বয়সে তিনি পড়ালেখা শুরু করেন। চৌদ্দ বছর বয়সে তিনি সাম্রাজ্যের রাষ্ট্রীয় অর্থনৈতিক দপ্তরে শিক্ষানবিশ হিসেবে যোগ দেন। উসমানীয় সেনাবাহিনীর রসদ বিভাগের হিসাবরক্ষক হিসেবে কাজ করার সুবাদে তিনি ১৬২৪ সালে আবাজা মুহাম্মদ পাশার বিদ্রোহ দমনের সময় সেনাবাহিনীর সাথে যোগ দিয়েছিলেন। এছাড়াও তিনি ১৬২৩-১৬৩৯ সালের উসমানীয়-সাফাভি যুদ্ধের সময়ও সেনাবাহিনীর সাথে অংশ নিয়েছিলেন। এর মধ্যে রয়েছে ১৬২৫ সালের বাগদাদ অভিযান ও এরজুরুম অবরোধ। ১৬২৮ সালে তিনি কনস্টান্টিনোপল ফিরে আসেন। পরের বছর তিনি পুনরায় বাগদাদ এবং হামাদান যান। ১৬৩৩-৩৪ সালে তিনি আলেপ্পো ছিলেন। এরপর তিনি হজের জন্য মক্কা সফর করেন। এরপরের বছর তিনি এরিভান হয়ে কনস্টান্টিনোপল ফিরে আসেন। এখানে তিনি রসদ বিভাগের প্রধান হিসেবে দায়িত্বলাভ করেন। ১৬৪৫ সালে উত্তরাধিকারের মাধ্যমে প্রাপ্ত সম্পদের ফলে তিনি রাজধানীতে সচ্ছলভাবে বসবাস করতে সক্ষম হন এবং জ্ঞানসাধনায় আত্মনিয়োগ করেন। কাতিপ চেলেবি ১৬৫৭ সালে মারা যান।

## কর্মজীবন
তার অধিকাংশ গ্রন্থ ১৬৪৮ থেকে ১৬৫৭ সালের মধ্যে লেখা হয়েছে। তার সবচেয়ে খ্যাত রচনাকর্মের মধ্যে রয়েছে *কাশফ আল-জুনুন আন আসামি আল-কুতুব ওয়াল-ফুনুন*, ()। এটি আরবি ভাষায় লিখিত গ্রন্থ সম্পর্কিত বিশ্বকোষ। এতে বর্ণানুক্রমে ১৪,৫০০ বইয়ের নাম উল্লেখ করা হয়েছে।

তার আরেকটি সংক্ষিপ্ত রচনাকর্ম হল *মিজান আল-হক ফি ইখতিয়ার আল-হক* ()। এতে ইসলামি আইন, নৈতিকতা ও ধর্মতত্ত্বের উপর প্রবন্ধ রয়েছে। এতে তিনি ধূমপানকে অরুচিকর হিসেবে আখ্যায়িত করেছেন। জেফ্রে লুইস কর্তৃক *দ্য ব্যালেন্স অব ট্রুথ* নামে এই গ্রন্থের ইংরেজি অনুবাদ প্রকাশিত হয়েছে।

## দ্বিতীয় উসমানের হত্যার বর্ণনা
কাতিপ চেলেবি সুলতান দ্বিতীয় উসমানের হত্যার সাক্ষী ছিলেন। তার বিখ্যাত গ্রন্থ *ফেজলেকে*তে দ্বিতীয় উসমানের হত্যাকাণ্ডের সবচেয়ে বেশি পূর্ণাঙ্গ বিবরণ দিয়েছেন।

## স্মরণ
ইজমিরের ইজমির কাতিপ চেলেবি বিশ্ববিদ্যালয় তার নামে নামকরণ করা হয়েছে। এছাড়াও নিউটন-কাতিপ চেলেবি ফান্ড নামে যুক্তরাজ্য ও তুরস্কের মধ্যে বিজ্ঞান ও আবিষ্কার বিনিময় কর্মসূচি চালু রয়েছে।

## তথ্যসূত্র

## উৎস
* 
* 
* *[[Encyclopaedia of Islam|Encyclopædia of Islam]]* (Leiden, 1954) vol. 4, s.v. Katib Celebi.
;Attribution
* 

## বহিঃসংযোগ
* http://www.britannica.com/eb/article-9044843?query=sci-fi&ct=eb
* 

বিষয়শ্রেণী:উসমানীয় ভূগোলবিদ
বিষয়শ্রেণী:১৭শ-শতাব্দীর উসমানীয় লেখক
বিষয়শ্রেণী:১৭শ-শতাব্দীর উসমানীয় ইতিহাসবিদ
বিষয়শ্রেণী:১৬০৯-এ জন্ম
বিষয়শ্রেণী:১৬৫৭-এ মৃত্যু
বিষয়শ্রেণী:তুর্কি অর্থনীতিবিদ
বিষয়শ্রেণী:মুসলিম ইতিহাসবিদ
বিষয়শ্রেণী:উসমানীয়-পারস্যদেশীয় যুদ্ধের উসমানীয় ব্যক্তিত্ব
বিষয়শ্রেণী:মাতুরিদি ব্যক্তি
বিষয়শ্রেণী:হানাফী ব্যক্তি
বিষয়শ্রেণী:১৭শ শতাব্দীর ইসলামের মুসলিম পণ্ডিত
বিষয়শ্রেণী:উসমানীয় সাম্রাজ্যের তুর্কি
বিষয়শ্রেণী:আরবি ভাষার অ-কল্পকাহিনী বই
ঋষি

থাম্ব|প্রাচীন প্রার্থনাগাথা বেদ-এর প্রাচীন ঋক
প্রাচীন প্রার্থনাগাথা বেদ-এর প্রাচীন ঋক  থেকে (বেদপঙ্‌ক্তির যজ্ঞীয় ব্যবহার-বিষয়ক ব্রাহ্মণ ও অরণ্যচারীদের প্রয়োজনীয় বেদপঙ্‌ক্তি-সংকলন আরণ্যক হয়ে ) জ্ঞানান্বেষী উপনিষদ পর্যন্ত বিস্তৃত হিন্দুশাস্ত্র রাশির দ্রষ্টা বা প্রবক্তা বা রচয়িতা সকলে **ঋষি** (সংস্কৃত: ऋषि) (ঋক+ঋচ) বা **ঋষিকা** (সংস্কৃত: ऋषिका) বলে পরিচিত।
তৈত্তিরীয় আরণ্যক এ বলা হয়েছে :*তপ বা গভীর ধ্যানের সাহায্যে যারা বৈদিক মন্ত্রার্থ বুঝতে পারে তাদেরকে [[সর্বশক্তিমান|সর্বশক্তিমানের]] [[কৃপা|কৃপায়]] ঋষি বলা যায়।* বেদের শব্দসংকলক যাস্ক তার নিরুক্ত গ্রন্থে বলেছেন যে, *[[ধর্ম]]জ্ঞানী ব্যক্তিরাই ([[মন্ত্র]])দ্রষ্টা বা ঋষি।**অথবা বৈদিক [[মন্ত্র]] যারা [[অনুধাবন]] করতে সক্ষম তারা ঋষি।*

## ব্যুৎপত্তি
*‘ঋষ্’* ধাতু *‘ইন’* প্রত্যয় যোগে ঋষি শব্দ নিষ্পন্ন হয়েছে। *ঋষ্* ধাতু গতি অর্থক। গতি অর্থ গমন, জ্ঞান, প্রাপ্তি ও পূজা, ইহ শ্রুতি, সত্য ও তপস্যাসূচক এরূপ সৎগুণন্বিত ব্যক্তি ঋষিপদবাচ্য। যাস্ক ঋষি শব্দের ব্যাখ্যায় বলেছেন, তপস্যারত যতিগণের নিকট স্বয়ম্ভু ব্রহ্ম স্বয়ং গমন করেছিলেন, এরজন্য যতিগণকে ঋষি বলা হয়।

যাস্ক দর্শনার্থেও *ঋষ্* ধাতু হতে ঋষি শব্দের নির্বচন করেছেন। ঋষি শব্দের অর্থ যিনি দর্শন করেছেন। ব্রাহ্মণ গ্রন্থে বলা হয়েছে, তপস্যারত ব্রহ্মনিষ্ঠগণ বেদমন্ত্র দর্শন করেছেন বলে ঋষির ঋষিত্ব। এজন্য ঋষিদের বেদের মন্ত্রদ্রষ্টাও বলা হয়।

## বেদ ও ঋষি
বেদের প্রত্যেক সুক্তের শুরুতে ঋষির নাম উল্লেখ রয়েছে। হিন্দু ধর্মাবলম্বীদের বিশ্বাস অনুযায়ী ঋষিরা বেদ মন্ত্রের রচয়ীতা নয়, বরং তারা হচ্ছেন বেদমন্ত্রের দ্রষ্টা। স্বয়ং ব্রহ্ম তপস্যারত ঋষিদের মনে বেদমন্ত্রের দর্শন করিয়েছেন। বিশ্বাস করা হয়, এই বেদ মন্ত্র অপৌরুষেয় অর্থাৎ কারও রচনা নয় এবং মন্ত্রের নিত্যতা স্বীকার করা হয়। এবং পরম্পরাগত ভাবে বেদমন্ত্র পরবর্তী ঋষিদের নিকট প্রচারিত হয়। তাদের মধ্যে যারা মন্ত্রের পুনঃদ্রষ্টা হয়েছেন, তাদের নাম পরবর্তীতে বেদ সুক্তের শুরুতে লেখা হয়েছে।

বেদের এই নিত্যতা যারা স্বীকার করেন না, তাদের মত অনুযায়ী বেদমন্ত্র ঋষিপ্রণীত অর্থাৎ ঋষিরাই বেদের রচয়ীতা। এবং সেই প্রেক্ষাপটে বেদের কাল নির্ণয়ের চেষ্টা করা হয়।

## ঋষিদের মননশীল সুদীর্ঘ জ্ঞানযাত্রা
প্রায় ছ'সহস্রাধিক বছরের সুদীর্ঘ যাত্রাটির শুরু হয়েছিল নক্ষত্রাদির প্রতি অগ্নিকে বাহক কʼরে ঋষিদের গোত্র বা বংশ-পরম্পরা অনুসরিত অজস্র পূরণমূলক *[[আকাঙ্ক্ষা]]* ও ধারণাশ্রয়ী *[[অভিজ্ঞতা]]*র যৌথায়নে নির্মিত সূক্তমালা দিয়ে ।
অতঃপর সকল বৈপরীতাদিকে সমন্বয়এর গোলকধাঁধার মায়াবী চমকাদির সাহচর্য্যেই অবশেষে জ্ঞানান্বেষী উপনিষদসমূহের মননশীল চলমানতায় প্রাপ্ত একেশ্বরমুখী গন্তব্যে এসে একীভূত ও স্থিত । ঋষিদের মধ্যে প্রাচীনতম হচ্ছেন ঋগ্বেদীয় ঋষিরা , এদেরই একজন সংবনন ঋষি বলছেন : * আকূতিসব একই হোক
 হৃদয়াদি একই হোক 
মনেরা সব একই হোক * ।  

## ঋগ্বেদীয় ঋষি/ঋষিকাদের প্রকারভেদ
শৌণক তার বৃহদ্দেবতা নামক গ্রন্থে ঋগ্বেদ রচয়িতৃ ঋষি/ঋষিকাদেরকে তাদের রচিত ঋক ও সূক্তের ভাব ও বিষয় অনুযায়ী **দেবোপাসক** , **দেববাচী** ও **আত্মস্তুতক** - এ ৩ শ্রেণীতে বিন্যস্ত করেছেন ।

### দেবোপাসক

### দেব-ঋষিবাচী

### আত্মস্তুতক

## আরও পড়ুন
* হিন্দুশাস্ত্র
* ঋগ্বেদ সামবেদ যজুর্বেদ অথর্ববেদ
* ঋগ্বেদীয় ঋষি
* ঋষিকা

## তথ্যসূত্র


বিষয়শ্রেণী:হিন্দু ধর্মগুরু
বিষয়শ্রেণী:ভারতীয় যোগী
বিষয়শ্রেণী:হিন্দুধর্মের উপাধি ও পেশা
এন্দেরুন মক্তব

থাম্ব|230px|নিউ-ক্লাসিকাল এন্দেরুন লাইব্রেরী
**এন্দেরুন মক্তব** (উসমানীয় তুর্কি: اندرون مکتب, *Enderûn Mektebi*) ছিল কনস্টান্টিনোপলের একটি আবাসিক ও প্রাসাদ বিদ্যালয়। আমলাতন্ত্র, ব্যবস্থাপনা ও ইয়ানিসারি পদের জন্য এখানে শিক্ষা দেয়া হত। এন্দেরুন মক্তব উসমানীয় সাম্রাজ্যের বহুসংস্কৃতির আমলাতন্ত্রের জন্ম দিয়েছে ফলে শতাব্দী ধরে উসমানীয় কর্মকর্তাদের মধ্যে বিভিন্ন সংস্কৃতি থেকে আগত ব্যক্তিদের দেখা যেত। এন্দেরুন মক্তব একাডেমিক ও সামরিক ক্ষেত্রেও ভূমিকা রেখেছে। এখানকার স্নাতকরা মূলত সরকারি চাকরিতে যোগ দিত। উসমানীয় প্রাসাদের আভ্যন্তরীণ বিভাগ কর্তৃক এই মক্তব পরিচালিত হত।

## ইতিহাস
উসমানীয় সাম্রাজ্যের সমৃদ্ধি কর্মকর্তাদের শিক্ষা ও নির্বাচনের উপর নির্ভরশীল ছিল। রোমান সাম্রাজ্যকে পুনরুজ্জীবিত করার জন্য দ্বিতীয় মুহাম্মদের লক্ষ্যের অংশ ছিল একটি বিশেষ শিক্ষালয় স্থাপন করে তাতে সাম্রাজ্যের শ্রেষ্ঠ তরুণদেরকে শিক্ষাদান করা। তিনি তার পিতা সুলতান দ্বিতীয় মুরাদ কর্তৃক প্রতিষ্ঠিত প্রাসাদের বিদ্যালয়কে আরো উন্নত করে এন্দেরুন একাডেমি প্রতিষ্ঠা করেন।

থাম্ব|230px|এন্দেরুন পিরামিড

## ভবন
তোপকাপি প্রাসাদের তৃতীয় উঠানটি রাজকীয় কোষাগার ও প্রাসাদ বিদ্যালয়ের দালান দ্বারা ঘেরা ছিল। এখানে এন্দেরুনের সর্বো‌চ্চ পর্যায়ের ছাত্র এবং উসমানীয় শাহজাদাদের শিক্ষাদান করা হত। এতে ৭টি হল বা গ্রেড ছিল এবং প্রত্যেক হলে ১২জন শিক্ষক ছাত্রদের মানসিক ও শিক্ষাগত উন্নতির জন্য দায়িত্বশীল ছিলেন। অর্জিত শ্রেণীর ভিত্তিতে ছাত্রদের বিশেষ ইউনিফর্ম পড়তে হত। এখানে অতিরিক্ত ভবনের মধ্যে ছিল লাইব্রেরী, মসজিদ, ছাত্রাবাস ইত্যাদি।

## পাঠ্যক্রম
এন্দেরুন পদ্ধতিতে তিনটি প্রাক বিদ্যালয় ছিল প্রাসাদের বাইরে এবং একটি ছিল প্রাসাদের ভেতরে। তিনটি এন্দেরুন কলেজে ১,০০০-২,০০০ ছাত্র এবং প্রাসাদের বিদ্যালয়ে উচ্চ পর্যায়ের ৩০০ ছাত্র পড়ালেখা করত। পাঠ্যক্রম পাঁচটি প্রধান অংশে বিভক্ত ছিল:

* ইসলামি বিষয়; এর মধ্যে আরবি, ফার্সি ও তুর্কি ভাষা শিক্ষা অন্তর্ভুক্ত ছিল
* বিজ্ঞান; গণিত, ভূগোল
* ইতিহাস, আইন ও প্রশাসন: প্রাসাদ ও সরকারের বিষয়াদি
* বৃত্তিমূলক শিক্ষা, এর মধ্যে শিল্প ও সঙ্গীত অন্তর্ভুক্ত ছিল
* শারীরিক প্রশিক্ষণ, অস্ত্রচালনা

শিক্ষাগ্রহণ শেষে স্নাতকরা কমপক্ষে তিনটি ভাষা বলতে, পড়তে ও লিখতে পারত। পাশাপাশি বিজ্ঞানের সাম্প্রতিক অগ্রগতি সম্পর্কে তারা জানতে সক্ষম হত, কোনো একটি শিল্পে দক্ষ হত এবং লড়াইয়ের দক্ষতা অর্জন করত।

## চিকমা
এন্দেরুন মক্তব থেকে স্নাতকদের অনুষ্ঠানকে চিকমা বলা হত। স্নাতকদেরকেও চিকমা বলা হত। আক্ষরিকভাবে চিকমা অর্থ "ত্যাগ করা"। ছাত্ররা মক্তব ত্যাগ করে কর্মক্ষেত্রে যোগ দিত।

স্নাতকদেরকে তাদের দক্ষতার ভিত্তিতে সরকার বা বিজ্ঞান এই দুইটি মূল পদে নিয়োগ দেয়া হত। এছাড়া ফলাফলের ভিত্তিতে সামরিক বাহিনীতেও নিয়োগ দেয়া হত।

## তথ্যসূত্র

## বহিঃসংযোগ

* Enderun Website 
*  Enderun Mektebi

বিষয়শ্রেণী:তোপকাপি প্রাসাদ
বিষয়শ্রেণী:তুর্কি শব্দ ও শব্দসমষ্টি
বিষয়শ্রেণী:উসমানীয় সাম্রাজ্যের শিক্ষাব্যবস্থা
কাফিয়া

**কাফিয়া** (আল কাফিয়া আরবি **الکا فيۃ**) আরবি ব্যাকরণের বিখ্যাত নির্ভরযোগ্য গ্রন্থ। **الکافيۃ** শব্দটি **عافيۃ** এর ওযনে ইসমে মাসদার (বিশেষ্যমুলক ধাতু)। অর্থ - যথেষ্ট। এর মধস্থিত *আলিফ* - *লামটি* তাহ্‌সিনে কালাম তথা বাক্যের সৌন্দর্যের জন্যে নেয়া হয়েছে; যেমনিভাবে **الحسن** ও **الحسين** এর মধ্যে নেয়া হয়েছে। সংক্ষিপ্ত পরিসরের হলেও এটি আরবি ব্যাকরণের খুঁটিনাটি বিষয়কে সমন্বয়কারী হিসেবে অদ্বিতীয় কিতাব। সাতশত হিজরি থেকে এখনো তা দ্বীনি শিক্ষা প্রতিষ্ঠান গুলোতে পাঠ্যভুক্ত রয়েছে। সমাদৃত রয়েছে।

## গ্রন্থকার
আরবি ব্যাকরণ শাস্ত্রের শ্রেষ্ঠতম এই গ্রন্থের লেখক যুগ শ্রেষ্ঠ আরবি ব্যাকরণবিদ আল্লামা জামাল উদ্দিন আবু আমর উসমান ইবনে উমর (রাহ্‌); সংক্ষেপ নাম - **[[ইবনে হাজিব]]** (৫৭০ হিজরি - ৬৪৬ হিজরি); দেশ - মিশর।

## সর্ব প্রথম মুদ্রণ

**আল** - **কাফিয়া** সর্ব প্রথম রোমে ১৫৯২ খ্রিষ্টাব্দে মুদ্রিত হয়।

## কাফিয়ার ব্যাখ্যা গ্রন্থ
আরবি, উর্দু, ফার্সি ও তুর্কি সহ বিভিন্ন ভাষায় এর ব্যাখ্যা গ্রন্থ (মুল সহ) প্রকাশিত হয়েছে। ' *কাশফুয্‌ যুনূন* 'এর ভাষ্যমতে প্রায় *ছাপ্‌পান্নটির ঊর্ধ্বে* এর ব্যাখ্যাগ্রন্থ প্রকাশিত হয়েছে। আর এখানেই শেষ নয় উত্তরোত্তর তা বৃদ্ধিই পাচ্ছে। পরবর্তী হিসেব অনুযায়ী শুধু আরবি ও ফার্সিতে এর ব্যাখ্যাগ্রন্থের সংখ্যা প্রায় ১৫২ (একশত বায়ান্ন)। কোন কোন বিশেষজ্ঞ লিখেন - কাফিয়ার শরাহ্‌ বা ব্যাখ্যাগ্রন্থের সংখ্যা ৩৬০ (তিন শত ষাট)।

### উল্লেখযোগ্য ব্যাখ্যাগ্রন্থের তালিকা

* শরহে কাফিয়া - সম্মানিত গ্রন্থকারের নিজের লেখা ব্যাখ্যা গ্রন্থ।
* ' ফাওয়ায়েদে জিয়াইয়্যা ' যার বিখ্যাত নাম ***শরহে জামি*** - আল্লামা আবদুর রহমান জামি।
* শরহে কাফিয়া - আল্লামা সুদী।
* শরহে কাফিয়া - কাজি নাসিরুদ্দিন বায়যাবি।

## তথ্যসূত্র

বিষয়শ্রেণী:আরবি সাহিত্য
বিষয়শ্রেণী:ব্যাকরণ
বিষয়শ্রেণী:আরবি ভাষার ব্যাকরণ
বিষয়শ্রেণী:আরবি ভাষা
ক্লেটন ল্যাম্বার্ট

**ক্লেটন বেঞ্জামিন ল্যাম্বার্ট** (; জন্ম: ১০ ফেব্রুয়ারি, ১৯৬২) ব্রিটিশ গায়ানার বারবাইসে জন্মগ্রহণকারী বিশিষ্ট ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। এছাড়াও তিনি মার্কিন যুক্তরাষ্ট্রের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে ভূমিকা রেখেছেন। পাশাপাশি ডানহাতে অফ-ব্রেক বোলিং করে পারদর্শিতা দেখিয়েছেন **ক্লেটন ল্যাম্বার্ট**।

## খেলোয়াড়ী জীবন
সফরকারী ইংল্যান্ডের বিপক্ষে জর্জটাউনে তার একদিনের আন্তর্জাতিকে অভিষেক ঘটে। ১৯৯১ সালে একই দলের বিপক্ষে ওভাল টেস্টে অভিষেক ঘটলেও তিনি ব্যর্থতার পরিচয় দেন। ১৯৯১-৯২ মৌসুমে শারজায় চারটি ওডিআইয়ে অংশ নিলেও ১৯৯৭-৯৮ মৌসুম পর্যন্ত টেস্ট দলে ঠাঁই হয়নি তার। ঐ মৌসুমে পঞ্চম ওডিআইয়ে ও ষষ্ঠ টেস্টে দূর্দান্ত সেঞ্চুরি করেন ইংল্যান্ডের বিপক্ষে। এরপূর্বে অবশ্য দক্ষিণ আফ্রিকার বিপক্ষে তাকে বেশ কঠোর পরিস্থিতির মুখোমুখি হতে হয়েছিল। ফলশ্রুতিতে তাকে টেস্ট দল থেকে বাদ দেয়া হয়েছিল।

৪২ বছর বয়সে আন্তর্জাতিক ক্রিকেটে ফিরে আসেন। ২০০৪ সালের আইসিসি চ্যাম্পিয়ন্স ট্রফিতে মার্কিন যুক্তরাষ্ট্রের প্রতিনিধিত্ব করেন তিনি। এছাড়াও গায়ানা ও নর্দার্ন ট্রান্সভালের পক্ষে প্রথম-শ্রেণীর ক্রিকেটে অংশ নিয়েছেন।

ল্যাম্বার্ট বর্তমানে আটলান্টা জর্জিয়া ক্রিকেট কনফারেন্সে লরেনসেভিলের পক্ষে খেলছেন।

## তথ্যসূত্র

## আরও দেখুন
* মুহাম্মদ গউস
* ফিলো ওয়ালেস
* ওয়েস্ট ইন্ডিজ ক্রিকেট দল
* দু’টি আন্তর্জাতিক দলে অংশগ্রহণকারী ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:মার্কিন যুক্তরাষ্ট্রের একদিনের আন্তর্জাতিক ক্রিকেটার
বিষয়শ্রেণী:মার্কিন ক্রিকেটার
বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার
বিষয়শ্রেণী:গায়ানি ক্রিকেটার
বিষয়শ্রেণী:বারবাইসের ক্রিকেটার
বিষয়শ্রেণী:নর্দার্নসের ক্রিকেটার
বিষয়শ্রেণী:গায়ানার ক্রিকেটার
বিষয়শ্রেণী:আফ্রো-গায়ানীয় ব্যক্তিত্ব
বিষয়শ্রেণী:মার্কিন যুক্তরাষ্ট্র জাতীয় ক্রিকেট দলের অধিনায়ক
বিষয়শ্রেণী:মার্কিন যুক্তরাষ্ট্রে গায়ানীয় অভিবাসনকারী
বিষয়শ্রেণী:গায়ানার ক্রিকেট কোচ
বিষয়শ্রেণী:মার্কিন যুক্তরাষ্ট্র জাতীয় ক্রিকেট দলের কোচ
বিষয়শ্রেণী:দক্ষিণ আফ্রিকায় দেশান্তরী গায়ানীয়
বিষয়শ্রেণী:স্কারবোরা উৎসব সভাপতি একাদশের ক্রিকেটার
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
বাদ্যযন্ত্র

**বাদ্যযন্ত্র** হল এমন একপ্রকার যন্ত্র যা এমনভাবে তৈরি বা সংস্কার করা হয়েছে যাতে তা সুর বা সুরেলা শব্দ সৃষ্টি করতে পারে এবং গানের সহায়ক হিসেবেও ব্যবহৃত হয়। অর্থগত দিক থেকে বিবেচনা করলে দেখা যায়, যেকোনো বস্তু যা শব্দ সৃষ্টি করতে পারে, তাকেই আমরা বাদ্যযন্ত্র হিসেবে ব্যবহার করতে পারি। বাদ্যযন্ত্র মানব সভ্যতার উদয়লগ্ন থেকেই প্রচলিত, সময়ের সাথে সাথে তাদের রূপভেদ হয়েছে শুধু। প্রাচীন বাদ্যযন্ত্রসমূহ ব্যবহৃত হতো মূলত বিভিন্ন ধর্মীয় ও প্রথাগত আচার-অনুষ্ঠানে। তখন সেগুলো ব্যবহৃত হতো একেকটা একেক অনুষ্ঠান উপলক্ষে। ধীরে ধীরে সংস্কৃতির বিকাশ হয় এবং মানুষ বাদ্যযন্ত্রসমূহের যৌগিক ও মিলিত ব্যবহার শুরু করে বিনোদনের জন্য। এই সময় থেকেই বাদ্যযন্ত্রের প্রয়োগ ভিন্নতর হয়।

প্রথম যে যন্ত্রটিকে বাদ্য হিসেবে বিবেচনা করা হয়, তার উৎস ও সময়কাল বিতর্কিত। সর্বপ্রাচীন যে বস্তুটিকে কিছু সংখ্যক বিজ্ঞ বাদ্যযন্ত্র হিসেবে নির্দেশ করেছেন, তা সম্ভবত একটি সাধারণ বাঁশি, যার বয়স আনুমানিক প্রায় ৬৭,০০০ বছর। কিছু কিছু মতামত অনুযায়ী অবশ্য প্রাচীন বাঁশিসমূহের বয়স অনুমান করা হয় প্রায় ৩৭,০০০ বছর। যাহোক, অধিকাংশ ঐতিহাসিক বিশ্বাস করেন যে, বাদ্যযন্ত্রের আবিষ্কারের সুস্পষ্ট সময় খুঁজে বের করা অসম্ভব। কারণ, বাদ্যযন্ত্রের সংজ্ঞার প্রাসঙ্গিকতা ও বাদ্যযন্ত্র তৈরিতে ব্যবহৃত উপকরণসমূহের অনির্দিষ্টতা বাদ্যযন্ত্র সম্পর্কে সুষ্ঠু ধারণার অন্তরায়। অনেক প্রাচীন বাদ্যযন্ত্রসমূহ বানানো হতো পশুর চামড়া, হাড়, কাঠ এবং অন্যান্য অস্থায়ী উপকরণ দ্বারা।

পৃথিবীর বিভিন্ন জনবহুল অঞ্চলে বাদ্যযন্ত্রসমূহের স্বকীয়ভাবে উন্নতি হতে থাকে। তবে বিভিন্ন সভ্যতার মধ্যে যোগাযোগ স্থাপনের ফলে অধিকাংশ বাদ্যযন্ত্র দ্রুত ছড়িয়ে পড়ে এবং তাদের উৎপত্তিস্থল থেকে দূরবর্তী বিভিন্ন অঞ্চলের সংস্কৃতির সাথে তাদের অভিযোজন ঘটে। মধ্যযুগীয় সময়ে মেসোপটেমীয় বাদ্যযন্ত্রসমূহ প্রচলিত ছিল সমুদ্র তীরবর্তী দক্ষিণ এশীয় অঞ্চলে আর ইউরোপিয়ানরা বাজাতো উত্তর আফ্রিকান বাদ্যযন্ত্রসমূহ। যদিও আমেরিকান অঞ্চলগুলোতে বাদ্যযন্ত্রসমূহের উন্নতির গতি ছিল মন্থর; কিন্তু উত্তর, মধ্য ও দক্ষিণ আমেরিকান সংস্কৃতিসমূহ নিজেদের মধ্যে বাদ্যযন্ত্র শেয়ার করেছিলো। ১৪০০ সালের মধ্যে বিভিন্ন অঞ্চলে বাদ্যযন্ত্রের উন্নয়নের গতি ধীরে ধীরে কমে যায় এবং পাশ্চাত্য বিশ্বের অধীনস্থ হয়।

বাদ্যযন্ত্রের শ্রেণিবিভাগ তার নিজগুণেই একটি শৃঙ্খলা। বহু বছর ধরে বাদ্যসমূহের নানা প্রক্রিয়ার শ্রেণিবিভাগ করা হয়ে এসেছে। বাদ্যযন্ত্রের শ্রেণিবিন্যাস নির্ভর করে তাদের সুরের কার্যকরী পাল্লা, তাদের গঠন উপাদানের বিশিষ্ট্য, তাদের আকার প্রভৃতির উপর। তবে সবচেয়ে বেশি প্রচলিত একাডেমিক প্রক্রিয়া হলো ***"Hornbostel-Sachs" ***, যাতে শ্রেণিবিন্যাস করতে বাদ্যযন্ত্রসমূহের শব্দ উৎপন্ন করার প্রক্রিয়া বা মাধ্যম বিচার করা হয়। বাদ্যযন্ত্রের উপরে প্রাতিষ্ঠানিক শিক্ষণের নাম "বাদ্যবিজ্ঞান"।

বিষয়শ্রেণী:বাদ্যযন্ত্র
করতোয়া নিম্ন নদী

**করতোয়া নদী** বা **করতোয়া নিম্ন নদী** বা **নিম্ন করতোয়া নদী** বাংলাদেশের উত্তর-পশ্চিমাঞ্চলের রংপুর, দিনাজপুর, বগুড়া ও গাইবান্ধা জেলার একটি নদী। নদীটির দৈর্ঘ্য ১২২ কিলোমিটার, গড় প্রস্থ ১৪৪ মিটার এবং নদীটির প্রকৃতি সর্পিলাকার। বন্যাপ্রবণ নদীটির প্রবাহের প্রকৃতি বারোমাসি এবং নদীতে জোয়ারভাটার প্রভাব নেই। বাংলাদেশ পানি উন্নয়ন বোর্ড বা "পাউবো" কর্তৃক করতোয়া (নীলফামারী) নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৪।

## প্রবাহ
করতোয়া নিম্ন নদীটি রংপুর জেলার মিঠাপুকুর উপজেলার মিলনপুর ইউনিয়নে প্রবহমান দেওনাই-চাড়ালকাটা-যমুনেশ্বরী নদী থেকে উৎপত্তি লাভ করেছে। এই নদী ক্রমান্বয়ে মিঠাপুকুর, নবাবগঞ্জ, পীরগঞ্জ, ঘোড়াঘাট, পলাশবাড়ী, গোবিন্দগঞ্জ, শিবগঞ্জ, বগুড়া সদর, শাজাহানপুর ও শেরপুর উপজেলায় পৌঁছেছে। অতঃপর এই নদীর জলধারা বগুড়া জেলার উক্ত উপজেলার খানপুর ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে।

## তীরবর্তী স্থাপনা
এই নদীর তীরে যেসব শহর গড়ে উঠেছে সেগুলো হচ্ছে বগুড়া পৌরসভা, শেরপুর পৌরসভা, শিবগঞ্জ পৌরসভা, গোবিন্দগঞ্জ পৌরসভা এবং ঘোড়াঘাট পৌরসভা এবং মহাস্থানগড় এলাকা। এই নদীতে ব্যারাজ বা রেগুলেটর এবং বন্যা নিয়ন্ত্রণ বাঁধ নেই।

## অববাহিকার প্রকল্প
এই নদী অববাহিকার প্রকল্প হচ্ছে ইছামতি গজারিয়া উপপ্রকল্প, নুরুলার বিল নিষ্কাশন প্রকল্প, নালেয়া নদী প্রকল্প, গাংনাই নদী ব্যবস্থাপনা এবং শাওরা বিল নিষ্কাশন প্রকল্প।

## চিত্রশালা

File:Dr. M A Wazed Miah Bridge at Kanchdaha.jpg|রংপুরের কাচদহে অবস্থিত ড. এম এ ওয়াজেদ মিয়া সেতু।
File:Karatoya river 01.jpg|রংপুরের কাচদহ থেকে দৃশ্যমান করতোয়া নদী।
File:Karatoya river 02.jpg|রংপুরের কাচদহ থেকে দৃশ্যমান করতোয়া নদী।


## আরও দেখুন
* বাংলাদেশের নদীর তালিকা

## তথ্যসূত্র

## বহিঃসংযোগ

বিষয়শ্রেণী:বগুড়া জেলার নদী
বিষয়শ্রেণী:রংপুর জেলার নদী
বিষয়শ্রেণী:দিনাজপুর জেলার নদী
বিষয়শ্রেণী:গাইবান্ধা জেলার নদী
বিষয়শ্রেণী:মিঠাপুকুর উপজেলা
বিষয়শ্রেণী:নবাবগঞ্জ উপজেলা, দিনাজপুর
বিষয়শ্রেণী:পীরগঞ্জ উপজেলা, রংপুর
বিষয়শ্রেণী:ঘোড়াঘাট উপজেলা
বিষয়শ্রেণী:পলাশবাড়ী উপজেলা
বিষয়শ্রেণী:গোবিন্দগঞ্জ উপজেলা
বিষয়শ্রেণী:শিবগঞ্জ উপজেলা, বগুড়া
বিষয়শ্রেণী:বগুড়া সদর উপজেলা
বিষয়শ্রেণী:শাজাহানপুর উপজেলা
বিষয়শ্রেণী:শেরপুর উপজেলা
কাগেশ্বরী নদী

**কাগেশ্বরী নদী** বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাগেশ্বরী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৫।

## প্রবাহ
কাগেশ্বরী নদীটি পাবনা জেলার সাথিয়া উপজেলার করঞ্জা ইউনিয়নের গাঙভাঙা বিল থেকে উৎপত্তি লাভ করেছে। অতঃপর এই নদীর জলধারা পাবনা জেলার বেড়া উপজেলার কইতলা ইউনিয়ন পর্যন্ত প্রবাহিত হয়ে ব্রহ্মপুত্র নদীতে নিপতিত হয়েছে।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:পাবনা জেলার নদী
বিষয়শ্রেণী:সাঁথিয়া উপজেলা
বিষয়শ্রেণী:বেড়া উপজেলা
মঘা (চন্দ্রনিবাস)

উজ্জ্বল একক তারকা *মঘা* ভারতীয় জ্যোতির্বিজ্ঞানএর ২৮ নক্ষত্রের ১০ম সদস্যা । ঋগ্বেদীয় ঋষিদের দেয়া নাম **পিতৃ** , সৈন্ধান্তিকরা যাকে **মঘা** নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের একমাত্র তারাটির নাম রাগিণী ।

## আকাশে অবস্থান
মঘা সিংহ নক্ষত্রমন্ডলভুক্ত । আকাশমন্ডলের ৩৬০ অংশের ৬৬ অংশ ৪০ কলা(কোণ পরিমাপ একক) থেকে ৭৯ অংশ পর্যন্ত এর বিস্তৃতি ।

## ঋগ্বেদীয় ঋষিদের মঘা-চিন্তা
ভরদ্বাজ উজ্জ্বল *মঘা*কে বলছেন : ' তোমার পূর্ণ মহিমা জ্ঞাত নই , নতুনের ইন্দ্রের ইন্দ্রিয়সামর্থ্যদান আর কোনো দেবে দেখা যায় না , মঘবন ! তোমার মঘবত্বের সমশক্তি নেই ঐশ্বর্যাধিক ঐশ্বর্যও নেই '। 

## তথ্যসূত্র

## আরও দেখুন
*নক্ষত্র (চন্দ্রনিবাস)
*নক্ষত্র (তারামন্ডল)

বিষয়শ্রেণী:নক্ষত্র
কাটাখালী নদী (গাইবান্ধা)

**কাটাখালী নদী** বাংলাদেশের উত্তর-পশ্চিমাঞ্চলের গাইবান্ধা জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ১৭৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখালী নদীর (গাইবান্ধা) প্রদত্ত পরিচিতি নম্বর উত্তর-পশ্চিমাঞ্চলের নদী নং ১৬।

## প্রবাহ
কাটাখালী নদীটি গাইবান্ধা জেলার গোবিন্দগঞ্জ উপজেলার পৌরসভা এলাকায় প্রবহমান করতোয়া নদী (নীলফামারী) হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার মহিমাগঞ্জ ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে। বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীর তীরবর্তী এলাকায় বন্যা দেখা যায়। কিন্তু শুকনো মৌসুমে নদীটির পানির প্রবাহ হ্রাস পায়।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:গাইবান্ধা জেলার নদী
বিষয়শ্রেণী:গোবিন্দগঞ্জ উপজেলা
বিষয়শ্রেণী:সাঘাটা উপজেলা
জিতেন্দ্র চৌধুরী

**জিতেন্দ্র চৌধুরী** ভারতের কমিউনিস্ট পার্টি (মার্কসবাদী)-র একজন সদস্য  এবং  তিনি  পূর্ব ত্রিপুরা (লোকসভা কেন্দ্র) থেকে ভারতের সাধারণ নির্বাচন, ২০১৪  -এ জয় লাভ করেন ।

২০১৮ সালে ২২ তম কমিউনিস্ট পার্টি কংগ্রেসে তিনি কেন্দ্রীয় কমিটির সদস্য হিসাবে নির্বাচিত হয়েছিলেন। তিনি দলের আদিবাসী শাখা **জিএমপির** বর্তমান সভাপতি। তিনি দলের কৃষক শাখা সর্বভারতীয় কৃষক সভা-এর যুগ্ম-সচিবও রয়েছেন। তিনি ত্রিপুরা ও ভারতের উপজাতি সম্প্রদায়ের বিষয়ে বিভিন্ন বিষয় উত্থাপন করছেন।

## আরো দেখুন
* ত্রিপুরা পূর্ব লোকসভা কেন্দ্র
* রেবতী ত্রিপুরা

## তথ্যসূত্র

বিষয়শ্রেণী:ষোড়শ লোকসভার সদস্য
বিষয়শ্রেণী:১৯৫৮-এ জন্ম
বিষয়শ্রেণী:ভারতীয় সাম্যবাদী
বিষয়শ্রেণী:জীবিত ব্যক্তি
বিষয়শ্রেণী:ত্রিপুরার লোকসভা সদস্য
বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:ত্রিপুরা বিধানসভার সদস্য ২০২৩-২০২৮
বিষয়শ্রেণী:ত্রিপুরার রাজ্য মন্ত্রিপরিষদের মন্ত্রী
বিষয়শ্রেণী:ত্রিপুরা বিধানসভার সদস্য ১৯৯৩-১৯৯৮
বিষয়শ্রেণী:ত্রিপুরা বিধানসভার সদস্য ১৯৯৮-২০০৩
বিষয়শ্রেণী:ত্রিপুরা বিধানসভার সদস্য ২০০৩-২০০৮
বিষয়শ্রেণী:ত্রিপুরা বিধানসভার সদস্য ২০০৮-২০১৩
বিষয়শ্রেণী:ত্রিপুরা বিধানসভার সদস্য ২০১৩-২০১৮
বিষয়শ্রেণী:ত্রিপুরার বিরোধী দলনেতা
বিষয়শ্রেণী:ত্রিপুরার ব্যক্তি
পূর্বফল্গুনী (চন্দ্রনিবাস)

অনতিউজ্জ্বল দ্বৈত তারকা *পূর্বফল্গুনী* ভারতীয় জ্যোতির্বিজ্ঞানএর ২৮ নক্ষত্রের ১১শ সদস্যা । ঋগ্বেদীয় ঋষিদের দেয়া নাম **ভগ** , সৈন্ধান্তিকরা যাকে **পূর্বফল্গুনী** নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের তারাদের নাম জ্যোৎস্নাময়ী ও চিৎময়ী ।

## আকাশে অবস্থান
সিংহ নক্ষত্রমন্ডলভুক্ত এর বিস্তৃতি আকাশমন্ডলের ৩৬০ অংশের ৭৯ অংশ  থেকে ৮৩ অংশ ২০ কলা(কোণ পরিমাপ একক) পর্যন্ত ।

## ঋগ্বেদীয় ঋষিদের পূর্বফল্গুনী-চিন্তা
ভরদ্বাজ পূর্বফল্গুনী তথা  ভগকে বলছেন : ' যা চিত্ত ও ধীতে আগে নিদ্রিত ছিল তা এই **ভগ**শক্তির অবিম্বিষ্ট প্রকাশময়তায় হস্তদ্বয়ে ধরা পড়ে '। 

## তথ্যসূত্র

## আরও দেখুন
*নক্ষত্র (চন্দ্রনিবাস)
*নক্ষত্র (তারামন্ডল)

বিষয়শ্রেণী:নক্ষত্র